text: Kolding kan miste Designskole
  21 juni 2010 kl. 07.00
  Kolding kan miste sin Designskole - i hvert tilfælde ledelsesmæssigt. Et ekspertudvalg analyserer, hvordan uddannelser skal organiseres i fremtiden.
  Designskolen i Koldng skal måske fusioneres med Arkitektskolen i Århus. Det oplyser kontorchef Frank Rechendorff Møller, Kulturministeriet, til JydskeVestkysten.
  
  Bekymring i region og kommune
  Meldingen har skabt bekymring i Region Syddanmark og Kolding Kommune:
  ? Designskolen er et væsentligt element i den syddanske erhvervsstrategi, fordi design er vækstskabende. Ved at tænke design ind i sin produktudvikling har man bedre muligheder for at sælge sine produktioner, og designskolen er en vigtig medspiller for vores virksomheder. Derfor skal den ikke til Århus. Slut, siger regionsrådsformand Carl Holst (V) til avisen.
  
  Fusion med Trapholt?
  Som modtræk har kommunen lavet sit eget analysearbejde, som skal styrke den lokale forankring. Her er tale om en fusion mellem skolen og Kunstmusset Trapholt.
  